Merlin

Merlin (; ) edo Merlin aztia VI. mende amaierako galestar azti bat izan zen, halere, hipotesi baten arabera Merlin ez zen pertsona jakin bat izanen, titulu bat baizik, druida bezala, eta ziklo arturikoaren pertsonai garrantzitsuenetakoa. Europar historiako azti ospetsuena da eta literatura unibertsaleko azti askoen oinarri.

Biografia 

Merlinen historia misterioz beteta dago eta bere bizitzaren gehiengoa literatur lan edo balio historiko eskaseko iturrietan oinarrituta dagoenez, zaila egiten da bere jaiotzaren data zehatza ezartzea.

Kondairen arabera, Asmodeo deabru inkuboak sortu omen zuen, izpiritu lizun bat moja bati elkartu omen zitzaion modu ez-zilegi batean. Beste bertsio ez hain lazgarrien arabera, Merlin bere amak sortu omen zuen inongo gizonen esku hartzerik gabe. Amaitzeko, beste batzuen ustez antzinateko indar magiko batek sortu omen zuen. Bestalde, beste bertsio ilunago batek dioenez, Merlin edo galeseraz Myrddin Emrys edo Myrddin Wyllt, Britaniako errege batzuen sasikumea izan omen zen: Aurelius Ambrosius edo Merlin Anbrosius, Uther Pendragonen anaia zaharrena.

Edozein modutan, Merlinen sorreraren helburua zera omen zen: gizakiok gizon guztiok gordetzen dugun alde ilunerantz hurbilaraztea, baina Merlin heldutasunera iristean alderantzizkoa egitea erabaki zuen: garaiko gidari izpirituala bilakatu zen, eta errege ezberdinen aholkulari, horien artean Vortigern, Uther Pendragon eta Kameloteko Artur errege ospetsuarena.

Erreferentziak

Ikus gainera 

 Artur erregea
 Bretainiako materia
 Zeltiar mitologia
 Bretainiar mitologia
 Galestar mitologia

Kanpo estekak 

Aztiak
Arturiar kondairaren pertsonaiak
Ingelesezko literatura
Disneyren marrazki bizidunetako pertsonaiak
Itxuraldatzeko gai diren pertsonaiak
Magia erabiltzen duten fikziozko pertsonaiak
Literaturako pertsonaia arrak
Filmetako pertsonaia arrak
Euren existentzia eztabaidan dagoen pertsonak
Naturaz gaindiko elezaharrak